द.दिल्ली में एमबीए की छात्रा ने आत्महत्या की  
दक्षिणी दिल्ली के खानपुर इलाके में एक एमबीए के छात्रा ने कथित तौर पर फांसी लगा कर आत्महत्या कर ली।
दक्षिणी दिल्ली के खानपुर इलाके में एक एमबीए के छात्रा ने कथित तौर पर फांसी लगा कर आत्महत्या कर ली। पुलिस ने बताया कि घटना शाम 7:30 बजे नेब सराय इलाके की है। मृतका की पहचान शिखा तिवारी के तौर पर हुई है। शिखा दिल्ली इंस्टीट्यूट ऑफ मैनेजमेंट ओखला की छात्रा थी। वह खानपुर में अपने तीन दोस्तों के साथ फ्लैट लेकर रहती थी।  उच्च पुलिस अधिकारी का कहना है कि मौके से कोई सुसाइड नोट नहीं मिला है। शव को पोस्टमार्टम के लिए भेज दिया गया है। उन्होंने कहा, हम मामले की जांच कर रहे हैं। आत्महत्या के कारणों का अभी तक पता नहीं चला है।